12. ΑΝΑΓΚ. ΝΟΜΟΣ της 19/20 Νοεμ. 1935 Περί προσθήκης διατάξεών τινων εις τον Οργανισμόν του Ταμείου Παρακαταθηκών και Δανείων. Άρθρ.1.-Εις ας περιπτώσεις κατά τον νόμον ο οφειλέτης προς απαλλαγήν των υποχρεώσεών του ενεργεί δικαστικήν παρακαταθήκην της οφειλής του το Ταμείον Παρακαταθηκών και Δανείων, εφ’ όσον δεν αρθή κατά νόμιμον τρόπον το εν τω προσώπω του πιστωτού κώλυμα και εν γένει η περί του προσώπου του πιστωτού αμφιβολία, εναγόμενον δεν υποχρεούται εις πληρωμήν τόκων υπερημερίας και δικαστικών εξόδων. 2.«Το Ταμείον Παρακαταθηκών και Δανείων απόδίδον παρακαταθήκην εις τον αναγνωρισθέντα ως δικαιούχον αυτής δυνάμει τελεσιδίκου αποφάσεως εκδοθείσης εναντίον του εν δίκη, καθ’ ην εγένετο ανακοίνωσις ή προσεπίκλησις προς τους μέχρι της αγωγής γνωστοποιήσαντας τω Ταμείω εγγράφως και δι’ επιδόσεως αξιώσεις επί της παρακαταθήκης, απαλλάσσεται πάσης ευθύνης, πας δε έτερος αξιών δικαίωμα επί της ούτω αποδοθείσης παρακαταθήκης έχει αγωγήν κατά του λαβόντος. Σελ. 24 Το Ταμείον Παρακαταθηκών και Δανείων απαλλάσσεται πάσης ευθύνης αποδίδον παρακαταθήκην δυνάμει προεδρικών ή δικαστικών αποφάσεων, δι’ ων διατάσσεται η απόδοσις μέρους ή όλου του τιμήματος αναγκαστικώς απαλλοτριωθέντων ακινήτων». Η β΄ παράγραφος αντικατεστάθη ως άνω αφ’ ης ίσχυσεν δια του άρθρ. 3 Α.Ν. 1144/1938. Άρθρ.2.-Αι διατάξεις α)των άρθρ. 4-12 «περί καταθέσεως αναπαλλοτριώτου», β)των άρθρ. 35-47 «περί εν ενεχύρου», γ)των άρθρ. 48-67 «περί υποθήκης» και δ)των άρθρ. 91, 92 και 93 του από 17 Ιουλ. 1923 Ν.Δ/τος «περί ειδικών διατάξεων επί Ανωνύμων Εταιρειών» ισχύουσι και εφαρμόζονται και δια το Ταμείον Παρακαταθηκών και Δανείων. Άρθρ.3.-1.Το δια την άσκησιν πειθαρχικής εξουσίας επί του προσωπικού του Ταμείου, αρμόδιον συμβούλιον αποτελείται: α)Από τον Πρόεδρον του Διοικητικού Συμβουλίου του Ταμείου, ως Πρόεδρον. β)Από τον Πρόεδρον του Ελεγκτικού Συνεδρίου αναπληρούντα και τον απόντα ή κωλυόμενον Πρόεδρον του πειθαρχικού Συμβουλίου. Τούτον απόντα ή κωλυόμενον ως μέλους του πειθαρχικού Συμβουλίου αναπληροί ο αρχαιότερος των αντιπροέδρων του Ελεγκτικού Συνεδρίου. γ)Από τον δικαστικόν Σύμβουλον αναπληρούμενον υπό του αρχαιοτέρου νομικού Συμβούλου. δ)Από τον Γενικόν Διευθυντήν του Δημοσίου Λογιστικού αναπληρούμενον υπό του αρχαιοτέρου των Διευθυντών της Γενικής Διευθύνσεως Δημοσίου Λογιστικού. ε)Από τον Γενικόν Διευθυντήν του Ταμείου Παρακαταθηκών και Δανείων αναπληρούμενον εν απουσία ή κωλύματι υπό του Διευθυντού του Ταμείου. Χρέη γραμματέως εκτελεί είς εκ των υπαλλήλων του Ταμείου οριζόμενον υπό του Προέδρου. Το πειθαρχικόν Συμβούλιον λογίζεται εν απαρτία παρόντων 3 τουλάχιστον εκ των μελών του και του Προέδρου, αποφαίνεται δε κατά πλειοψηφίαν των παρόντων μελών, νικώσης εν ισοψηφία της ψήφου του Προέδρου. 39.Β.α.10-12 Οργανικές Διατάξεις Ταμείου Παρακαταθηκών και Δανείων (Τ.Π. και Δ.) 2.Προκειμένης πειθαρχικής διώξεως κατά του Γενικού Διευθυντού και του Διευθυντού του Ταμείου αποφαίνεται επιτροπή αποτελουμένη α)εκ του Προέδρου του Αρείου Πάγου ως Προέδρου αναπληρουμένου εν απουσία ή κωλύματι υπό του αρχαιοτέρου Αντιπροέδρου. β)Εκ του παρά τω Αρείω Πάγω Εισαγγελέως αναπληρουμένου εν απουσία ή κωλύματι υπό του αρχαιοτέρου των Αντεισαγγελέων. γ)Εξ ενός καθηγητού της Νομικής Σχολής του Πανεπιστημίου Αθηνών, οριζομένου υπό της Σχολής και αναπληρουμένου υπό ετέρου καθηγητού της αυτής σχολής καθ’ όμοιον τρόπον οριζομένου. Η επιτροπή λογίζεται εν απαρτία παρόντων πάντων των μελών της αποφαίνεται δε κατά πλειοψηφίαν των μελών της νικώσης εν ισοψηφία της ψήφου του Προέδρου. 3.Η πειθαρχική δίωξις ασκείται προκειμένου περί του Γενικού Διευθυντού και Διευθυντού του Ταμείου τη προτάσει του Υπουργού των Οικονομικών μετά σύμφωνον γνώμην του Διοικητικού Συμβουλίου του Ταμείου, προκειμένου δε περί του λοιπού προσωπικού επί τη προτάσει του Διοικητικού Συμβουλίου του Ταμείου. Άρθρ.4.-Το Ταμείον Παρακαταθηκών και Δανείων απαλλάσσεται από παντός φόρου αμέσου είτε αναλυτικού είτε συνθετικού ως και από παντός τέλους ή δασμού ή άλλου οιουδήποτε δικαιώματος ανήκοντος κατά τας κειμένας διατάξεις εις το Δημόσιον, Δήμον, Κοινότητα, Λιμενικόν Ταμείον, ή οιονδήποτε άλλο νομικόν πρόσωπον Δημοσίου ή ιδιωτικού Δικαίου, απολαύει δε γενικώς απασών των ατελειών και προνομίων, ως αυτό τούτο το Δημόσιον, ήτοι δικαστικών, διοικητικών, οικονομικών και άλλων οιωνδήποτε. Η παρούσα διάταξις ισχύει από της ιδρύσεως του Ταμείου, αι γενόμεναι όμως μέχρι τούδε υπ’ αυτού καταβολαί φόρων κλπ. δεν επιστρέφονται. Άρθρ.5.-Καθ’ ας περιπτώσεις εκ των κειμένων διατάξεων προβλέπεται πλήρωσις οργανικών θέσεως του Ταμείου είτε δια προαγωγής εκ των υπηρετούντων υπαλλήλων είτε δια προσλήψεως υπαλλήλων μη υπηρετούντων εν τω Ταμείω προτιμώνται οι εν τω Ταμείω υπηρετούντες, μόνον δε εάν ούτοι στερούνται των απαιτουμένων προσόντων ή κρίνονται δι’ ειδικώς ητιολογημένων αποφάσεων του Διοικητικού Συμβουλίου ως ακατάλληλοι, δύνανται να προσλαμβάνωνται οι μη εν τω Ταμείω υπηρετούντες. Του άνω μέτρου εξαιρούνται αι θέσεις αι καταλαμβανόμεναι κατόπιν επιτυχίας εν διαγωνισμώ. Άρθρ.6.-Δια Δ/των εκδιδομένων επί τη προτάσει του Υπουργού των Οικονομικών κανονίζονται τα της διαδικασίας της λογοδοσίας και τα των ευθυνών, των υπαλλήλων των Δημοσίων Ταμείων και των Υποκαταστημάτων του Ταμείου των διεξαγόντων την υπηρεσίαν του Ταμείου Παρακαταθηκών και Δανείων εν ταις Επαρχίαις. Άρθρ.7.-Αι διατάξεις των άρθρ. 28 και 29 του Ν.Δ. της 21 Μαρτ. 1926 «περί οργανισμού του Ταμείου Παρακαταθηκών και Δανείων», ως τούτο ετροποποιήθη και εκυρώθη δια του από 12 Νοεμ. 1927 Ν.Δ/τος του κυρωθέντος δια του Νόμ. 3646, αι αναφερόμεναι εις τα Επαρχιακά Ταμεία του Κράτους εφαρμόζονται επί των Υποκαταστημάτων του Ταμείου Παρακαταθηκών και Δανείων, αφ’ ης ιδρύονται τοιαύτα. Μεταβατική διάταξις Άρθρ.8.-Επιτρέπεται ίνα εντός του οικονομικού έτους 1935-36 δι’ αποφάσεως του Διοικητικού Συμβουλίου του Ταμείου Παρακαταθηκών και Δανείων μονιμοποιηθώσιν εις κενάς οργανικάς θέσεις οι εν τω Ταμείω υπηρετούντες έκτακτοι ή ημερομίσθιοι υπάλληλοι οι έχοντες απολυτήριον γυμνασίου ή δημοσίας Εμπορικής Σχολής και διετή τουλάχιστον υπηρεσίαν. Εις τους μονιμοποιουμένους δεν δύναται να απονεμηθή βαθμός ανώτερος του γραφέως α΄ τάξεως ή υπολογιστού. Ο χρόνος υπηρεσίας εκτάκτου ή ημερομισθίου υπαλλήλου των μονιμοποιηθησομένων λογίζεται ως διανυθείς εις τον κατώτερον του, εις ον μονιμοποιούνται, βαθμόν. Εις τον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος. 